open-index/open-wikipedia-markdown huggingface dataset:
Τελετάμπις

Τα ***Τελετάμπις*** (*Teletubbies*) είναι παιδική σειρά που απευθύνεται σε παιδιά προσχολικής ηλικίας. Δημιουργήθηκε από την Αν Γουντ (Anne Wood) και τον Άντριου Ντάβενπορτ (Andrew Davenport) της Ragdoll Productions, για το BBC, ενώ στην Ελλάδα προβλήθηκε από το Star Channel, αργότερα από την ΕΤ1 και μετά από το Nickelodeon Greece. Η σειρά έχει προβληθεί σε 111 χώρες και έχει μεταφραστεί σε 41 γλώσσες.

Τα Τελετάμπις για πρώτη φορά προβλήθηκαν στις 31 Μαρτίου του 1997 και διήρκεσαν ως τις 5 Ιανουαρίου του 2001 (365 επεισόδια) σε πολλά τηλεοπτικά δίκτυα παγκοσμίως. Οι κύριοι χαρακτήρες της εκπομπής είναι οι Τίνκι Ουίνκι (Tinky Winky), Ντίψι (Dipsy), Λάλα (Laa-Laa), και Πο (Po), τέσσερα παράξενα πλάσματα που μοιάζουν και συμπεριφέρονται σαν μωρά και ζουν σε ένα θόλο. Κάθε ένα από αυτά, έχει διαφορετικό μέγεθος και χρώμα. Η σειρά βραβεύτηκε με Βραβεία Βρετανικής Ακαδημίας Κινηματογράφου το 1998 ως η Καλύτερη Παιδική Σειρά.

## Υποδοχή και αντιπαραθέσεις
Το CD single *Teletubbies say "Eh-oh!"*, βασισμένο στη μουσική της σειράς, έφτασε στο νούμερο ένα των αγγλικών singles τον Δεκέμβριο του 1997 και παρέμεινε στο Top 75 για 32 εβδομάδες, με πάνω από ένα εκατομμύριο αντίτυπα.

Τον Απρίλιο του 1997, στον πρώτο κύκλο της σειράς, έπαιξε το επεισόδιο με τίτλο "See-Saw". Περιλάμβανε ένα λιοντάρι (με τη φωνή του Έρικ Σάικς) που κυνηγά μια αρκούδα (με τη φωνή της Πενέλοπε Κιθ). Αυτό το επεισόδιο ήταν αντικείμενο αρνητικής κριτικής για την άβολη κινηματογράφησή του, τη μουσική και το σχέδιο των χαρακτήρων και κρίθηκε ακατάλληλο για παιδιά. Έπειτα, η προβολή του απαγορεύτηκε σε αρκετές χώρες. Το 2000, έπαιξε μια βελτιωμένη εκδοχή αυτού του σκετς με καλύτερο σχέδιο, ήχο και ηθοποιία φωνής. Και οι δύο εκδοχές του επεισοδίου έχουν ανέβει διαδικτυακά πολλές φορές.

Το 1999, ο Αμερικανός βαπτιστής πάστορας και ακτιβιστής Τζέρυ Φάλγουελ (Jerry Falwell), υποστήριξε ότι ο Τίνκι Ουίνκι είναι ομοφυλόφιλος, λόγω του μωβ χρώματος και της τριγωνικής του κεραίας, αποκαλώντας τον "ομοφυλοφιλικό πρότυπο". Αυτό είχε ως αποτέλεσμα αρκετοί να μποϋκοτάρουν την σειρά. Αυτή όμως συνέχισε να προβάλλεται για άλλα δύο χρόνια.

Τον Μάιο του 2007, διατάχθηκε έρευνα στην Πολωνία από την Συνήγορο του Πολίτη για τα παιδιά, Εύα Σοβίνσκα, για το αν η σειρά διαφημίζει την ομοφυλοφιλία. Η άποψη ενός σεξολόγου που ηγήθηκε της έρευνας ήταν ότι "η σειρά δεν έχει αρνητικές επιδράσεις στην ψυχολογία του παιδιού", και η Σοβίνσκα θεώρησε αυτή την εκτίμηση ως "απόλυτα αξιόπιστη". Πρόσθεσε ότι αποφάσισε πως "δεν είναι πλέον απαραίτητο να ψάξω τη γνώμη άλλων ψυχολόγων".

Η σειρά, αν και απευθύνεται σε άτομα προσχολικής ηλικίας, απέκτησε θαυμαστές και σε διάφορες άλλες ηλικίες και κυρίως σπουδαστές κολεγίων, λόγω των έντονων χρωμάτων, των ασυνήθιστων σχημάτων και του επαναλαμβανόμενου λεξιλογίου, που υποδήλωναν ψυχεδελικές επιρροές.

## Παραπομπές


## Εξωτερικοί σύνδεσμοι
*Επίσημη ιστοσελίδα
*''Τελετάμπις'' στην IMDb

Κατηγορία:Βρετανικές τηλεοπτικές σειρές
Κατηγορία:Παιδικές τηλεοπτικές σειρές
Κατηγορία:Εκπαιδευτικές τηλεοπτικές σειρές προσχολικής αγωγής
Ζοζέπ Πιντάτ-Σολάνς

Ο **Ζοζέπ Πιντάτ-Σολάνς** (*Josep Pintat-Solans*, 1925-2007) ήταν πολιτικός από την Ανδόρρα. Χρημάτισε αρχηγός κυβερνήσεως από το 1984 ως το 1990. 

## Καριέρα
Γεννήθηκε στις 21 Ιανουαρίου 1925. Ανέπτυξε επιχειρηματική δραστηριότητα και ανέλαβε ανώτατη διευθυντική θέση σε τοπική επιχείρηση. Το 1984 εξελέγη ομόφωνα ως αρχηγός κυβερνήσεως από το Γενικό Συμβούλιο και ανέλαβε καθήκοντα στις 21 Μαΐου Ο Πιντάτ-Σολάνς επανεξελέγη τον Ιανουάριο του 1986, με 27 υπέρ επί συνόλου 28 μελών του Γενικού Συμβουλίου. Υπηρέτησε στο αξίωμα του αρχηγού κυβερνήσεως ως τις 12 Ιανουαρίου του 1990, οπότε τον διαδέχθηκε στο αξίωμα ο Όσκαρ Ρίβας Ρετς.  Απεβίωσε στις 20 Οκτωβρίου του 2007, έπειτα από μακροχρόνια ασθένεια.

## Παραπομπές


Κατηγορία:Αρχηγοί κυβερνήσεως της Ανδόρρας
Έντβιν Καλστένιους

Ο **Έντβιν Καλστένιους** (29 Αυγούστου 1881 - 22 Νοεμβρίου 1967) ήταν Σουηδός συνθέτης, μουσικοκριτικός και συγγραφέας. Μνημονεύεται κυρίως για τη διασκευή της μουσικής - η οποία δεν είχε καταγραφεί μέχρι τότε και υπήρχε μόνο στη μουσική παράδοση της περιοχής του Βέστμανλαντ - του de facto εθνικού ύμνου της Σουηδίας, Du gamla, Du fria.

Ο Καλστένιους γεννήθηκε στο Φίλιπσταντ. Σπούδασε αρχικά φυσικές επιστήμες στο Πανεπιστήμιο του Λούντς, αλλά αποφάσισε να αλλάξει κατεύθυνση και να ασχοληθεί με τη μουσική σπουδάζοντας στη Λειψία (ανώτερη σχολή Μουσικής και θεάτρου) από το 1904 έως το 1907, με δάσκαλο τον Στέφαν Κρελ. Εργάστηκε στο Σουηδικό ραδιόφωνο από το 1928 έως 1957.

Ο Καλστένιους ήταν ένας από τους πρώτους Σουηδούς μοντερνιστές. Δέχθηκε πολλές μουσικές επιρροές από τον Λούντβιχ βαν Μπετόβεν, τον Φραντς Σούμπερτ αλλά από και τον Φραντζ Σρέκερ. Εκτός από τη μουσική του εθνικού ύμνου, συνέθεσε και πέντε συμφωνίες, οχτώ κουαρτέτα για έγχορδα, μία σερενάτα, καντάδες, έργα μουσικής δωματίου και λοιπά τραγούδια. Επίσης δημοσίευσε έναν κατάλογο με Σουηδικά ορχηστρικά έργα, παραθέτοντας σχολιασμό. Πέθανε στο Στόκσουντ της Στοκχόλμης.

## Παραπομπές


## Εξωτερικοί σύνδεσμοι
* 
* Edvin Kallstenius λίστα με τα έργα του Καλστένιους

Κατηγορία:Σουηδοί συνθέτες
Κατηγορία:Σουηδοί συγγραφείς
Όσκαρ Ρίβας Ρετς

Ο **Όσκαρ Ρίβας Ρέτς** (*Òscar Ribas Reig*, 26 Οκτωβρίου 1936 – 18 Δεκεμβρίου 2020) ήταν πολιτικός από την Ανδόρρα. Έγινε ο πρώτος πρωθυπουργός του κρατιδίου το 1982. Υπηρέτησε δύο φορές στο αξίωμα αυτό, πρώτα από τις 8 Ιανουαρίου 1982 ως τις 21 Μαΐου 1984 με το Φιλελεύθερο Εθνικό Κόμμα και στη συνέχεια από τις 12 Ιανουαρίου 1990 ως τις 7 Δεκεμβρίου 1994 με το κόμμα Εθνικής Δημοκρατικής Ομάδας. Τον διαδέχθηκε στην πρωθυπουργία ο Μαρκ Φορνέ Μολνέ.

## Πολιτική σταδιοδρομία
Γεννήθηκε στη Σαντ Ζουλιά ντε Λόρια (*Sant Julià de Lòria*). Έκανε σπουδές μεταξύ άλλων στο πανεπιστήμιο Λα Σαλ της Βαρκελώνης. Το 1982 έγινε ο πρώτος αρχηγός κυβέρνησης στην ιστορία της χώρας και υποσχέθηκε να εφαρμόσει μεταρρυθμίσεις. Το 1992 οι προσπάθειές του να εισαγάγει νέο Σύνταγμα με κατοχύρωση των πολιτικών δικαιωμάτων παρεμποδίστηκαν από τους Συντηρητικούς. Ως αποτέλεσμα ο πρωθυπουργός παραιτήθηκε, ωστόσο επανήλθε στην εξουσία μετά τις γενικές εκλογές που διεξήχθησαν υπό το νέο Σύνταγμα, στις 12 Δεκεμβρίου 1993. Στις εκλογές εκείνες το κόμμα του κέρδισε την πλειοψηφία εδρών, με συνέπεια να σχηματιστεί νέα κυβέρνηση συνασπισμού με τον ίδιο στην πρωθυπουργία. Το 1993 η χώρα έγινε μέλος του ΟΗΕ. Το κόμμα του Ρετς *Agrupament Nacional Democratic* (AND - Εθνική Δημοκρατική Ομάδα) απώλεσε την υποστήριξη των ανεξάρτητων στα τέλη του 1994. Αποτέλεσμα ήταν η πτώση της κυβέρνησης, έπειτα από πρόταση μομφής στο κοινοβούλιο, τον Δεκέμβριο του 1994. Ο Ρετς απεβίωσε σε ηλικία 84 ετών στην πόλη όπου γεννήθηκε.

## Παραπομπές


|-

Κατηγορία:Αρχηγοί κυβερνήσεως της Ανδόρρας
Αλοτριχίτης

Ο **αλοτριχίτης** (αγγλ. halotrichite) είναι ένυδρο θειικό άλας του αργιλίου και του σιδήρου. Το όνομά του προέρχεται από τις ελληνικές λέξεις «άλως» και «θριξ», λόγω της ομοιότητάς του με τούφα τριχών γύρω από την οποία σχηματίζεται άλως.

## Εμφάνιση, παραγενέσεις
Ανευρίσκεται υπό ανθοειδή μορφή σε αποσαθρωμένα θειούχα κοιτάσματα και οξειδωμένους ορυκτούς άνθρακες πλούσιους σε θείο, σχεδόν αποκλειστικά σε ξηρά, άνυδρα κλίματα (είναι διαλυτός στο νερό). Επίσης ως ίζημα γύρω από φουμαρόλες και θερμές πηγές. Σχηματίζει παραμικτική σειρά με τον πικερινγκίτη. Σχετίζεται με μελαντερίτη, κοπιαπίτη, επσομίτη, αλουνογενή και γύψο.

Είναι παγκοσμίως διαδεδομένος, αλλά σε μικρές ποσότητες. Χαρακτηριστικά δείγματά του ανευρίσκονται στην σολφατάρα του Pozzuoli κοντά στη Νάπολι και στη Σικελία (Ιταλία), στην Ουγγαρία, τη Γερμανία, τη Γαλλία (κοντά στο ακρωτήριο Φινίστερο), τη Σλοβενία, τη Σουηδία, τη Χιλή (περιοχές Κοπιαπό και Αντοφαγάστα) και στη χερσόνησο Καμτσάτκα της Ρωσίας (ως προϊόν ηφαιστειακής δραστηριότητας). Επίσης σε αρκετές Πολιτείες των ΗΠΑ.

Στην Ελλάδα ανευρίσκεται στα μεταλλεία Λαυρίου και συγκεκριμένα στην περιοχή "Πλάκα".

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Αλοτριχίτης
Κατηγορία:Ορυκτά του θείου
Κατηγορία:Ορυκτά του σιδήρου
Κατηγορία:Ένυδρα άλατα
Ντονέτσκ

Το **Ντονέτσκ** (ουκρανικά: **Донецьк**) ή **Ντανιέτσκ** (ρώσικα: **Донецк**) είναι πόλη στην Ουκρανία με αμφισβητούμενο στάτους. Το καθεστώς κυριαρχίας της πόλης είναι αμφισβητούμενο ανάμεσα στην Ουκρανία και στη Ρωσία μετά τα γεγονότα του 2014. Η πόλη βρίσκεται επί του ποταμού Κάλμιους. Διοικητικά είναι η πρωτεύουσα της περιφέρειας Ντονέτσκ, ενώ ιστορικά είναι η ανεπίσημη πρωτεύουσα και μεγαλύτερη πόλη της οικονομικής και πολιτιστικής περιοχής της λεκάνης του Ντονέτς. Το 2014 η πόλη του Ντονέτσκ, βρέθηκε εξ ολοκλήρου υπό τον έλεγχο της αυτοανακηρυχθείσας Λαϊκής Δημοκρατίας του Ντονέτσκ, ενώ το 2022 η Ρωσία προσάρτησε την πόλη με δημοψήφισμα του 2022. Το δημοψήφισμα κρίνεται παράνομο από τη μεριά των κυβερνήσεων των περισσότερων κρατών-μελών του ΟΗΕ, τα οποία συνεχίζουν να αναγνωρίζουν την περιοχή ως ουκρανικό έδαφος. 

Η πόλη ιδρύθηκε το 1869 από τον Ουαλό επιχειρηματία Τζον Χιους, ο οποίος κατασκεύασε στην περιοχή ένα εργοστάσιο χάλυβα και μερικά ανθρακωρυχεία. Η πόλη ονομάστηκε αρχικά προς τιμήν του **Γιούζοφκα** (Юзовка). Τη σοβιετική περίοδο η βιομηχανία χάλυβα της πόλης επεκτάθηκε και το 1924 μετονομάστηκε σε **Στάλινο** (Сталино) προς τιμήν του Ιωσήφ Στάλιν. Μετά το 1961 κατά την αποσταλινοποίηση πήρε το σύγχρονό της όνομα από τον ποταμό Σεβέρσκι Ντονέτς. Σύμφωνα με μερικές πηγές, η πόλη ονομάζονταν **Τροτσκ** προς τιμήν του Λέον Τρότσκι για μερικούς μήνες, το 1923. Σήμερα το Ντονέτσκ παραμένει σημαντικό βιομηχανικό κέντρο χάλυβα και άνθρακα στην Ουκρανία, ενώ αποτελεί μαζί με την περιφέρεια Ντονέτς ειδική οικονομική ζώνη από το 1998.

Το Ντονέτσκ έχει πληθυσμό 929.063 κατοίκους (2016) ενώ η μητροπολιτική περιοχή του έχει πάνω από 1.566.000 κατοίκους (2004). Σύμφωνα με την ουκρανική απογραφή του 2001, το Ντονέτσκ είναι η πέμπτη μεγαλύτερη πόλη της Ουκρανίας.

Στις 23 Φεβρουαρίου 2014, ο ρωσόφωνος πληθυσμός που είναι συντριπτική πλειοψηφία, ξέσπασε σε διαδηλώσεις στις περιοχές Ντονέτσκ και Λουγκάνσκ, με την πρώτη να έχει ανακηρύξει την ανεξαρτησία και τη δημιουργία της Λαϊκής Δημοκρατίας του Ντονέτσκ με πρωτεύουσα το Ντονέτσκ. Στις 21 Φεβρουαρίου 2022 μονομερώς αναγνωρίστηκε επίσημα από την Ρωσική Ομοσπονδία ως ανεξάρτητο κράτος. Ταυτόχρονα στις 24 Φεβρουαρίου, ο Ρώσος πρόεδρος Βλαντίμιρ Πούτιν διέταξε εισβολή στην Ουκρανία, σύγκρουση η οποία εξακολουθεί να βρίσκεται σε εξέλιξη. Στις 30 Σεπτεμβρίου 2022, ο   Βλαντιμίρ Πούτιν υπέγραψε ένα διάταγμα που διεκδικεί την προσάρτηση τεσσάρων περιοχών , συμπεριλαμβανομένου του Ντόνετσκ, ως τμήμα της Ρωσίας. Ως σήμερα το Ντονέτσκ βρίσκεται υπό ντε φάκτο Ρωσική κατοχή.

## Ονομασίες
Η πόλη ονομάζεται '**Ντονέτσκ**' στα ουκρανικά. Στα ρώσικα το όνομα προφέρεται **'Ντανιέτσκ**'. Στα αρχαία χρόνια, οι Έλληνες ονόμαζαν την πόλη 'Ταναΐς'.

## Παραπομπές


Κατηγορία:Πόλεις της Ουκρανίας
Κατηγορία:Λαϊκή Δημοκρατία του Ντονέτσκ
Κατηγορία:Εδαφικές διαμάχες της Ουκρανίας
Κατηγορία:Αποσταλινοποίηση
Βελγική γαλλική γλώσσα

Με τον όρο **βελγική γαλλική γλώσσα** γίνεται αναφορά στην παραλλαγή της Γαλλικής γλώσσας που ομιλείται κυρίως στις γαλλόφωνες περιοχές του Βελγίου, όπου καλύπτει περίπου το 45% του πληθυσμού. Οι διαφορές της σε σχέση με τη γαλλική περιορίζονται σε μερικά ελάσσονα σημεία λεξιλογίου και προφοράς. 

Κατηγορία:Γαλλική γλώσσα
Κατηγορία:Γλώσσες του Βελγίου
Ύμνος του έθνους των Βάσκων

Ο **Ύμνος του έθνους των Βάσκων** (βασκικά: Eusko Abendaren Ereserkia) είναι ο επίσημος ύμνος της  αυτοδιοικούμενης περιφέρειας της Χώρας των Βάσκων στην Ισπανία. Καθιερώθηκε από τον ιδρυτή του Βασκικού Εθνικιστικού Κόμματος, Σαμπίνο Αράνα, το 1895 και αποτελείται από μια μουσική μελωδία δίχως στίχους που προέρχεται από ένα παραδοσιακό τραγούδι του Ντουράνγκο της επαρχίας της Βισκαΐας, γνωστό ως *Agitarri* που χρησιμοποιείτο ως εναρκτήριο άσμα χορευτικών εορτών. Ορίστηκε επίσημος ύμνος της περιφέρειας το 1936 από την πρώτη αυτοδιοίκητη κυβέρνηση της Χώρας των Βάσκων και τέθηκε υπό απαγόρευση κατά τη διάρκεια της δικτατορίας του στρατηγού Φράνκο για να επανέλθει με το νέο καθεστώς αυτοδιοίκησης της περιφέρειας.

Κατά την επαναδιακήρυξη του ύμνου από τη Βασκική κυβέρνηση στις 14 Απριλίου 1983, υπήρξαν πολλές αντιδράσεις από διάφορα κόμματα που υποστήριζαν πως ο ύμνος αντιπροσώπευε περισσότερο το PNV παρά το σύνολο των Βάσκων. Έτσι, μόνο η μουσική του ύμνου αναγνωρίστηκε επισήμως, καθώς κρίθηκε πως το κείμενο του Αράνα ήταν ιδιαίτερα θρησκευτικό και ταυτιζόταν πολύ με το κόμμα του.

Δύο ακόμη τραγούδια, θεωρούνται ως εθνικοί ύμνοι, χωρίς επίσημη αναγνώριση. Το *Eusko Gudariak* (Οι Βάσκοι Μαχητές), ήταν το τραγούδι των Βάσκων στρατιωτών κατά τον Ισπανικό Εμφύλιο Πόλεμο, και είναι πολύ διάσημο στους κύκλους των αριστερο-εθνικιστών και της ΕΤΑ. Επίσης γνωστό είναι και το τραγούδι *Gernikako arbola* («Δέντρο της Γκερνίκα»), οι στίχοι του οποίου γράφτηκαν από τον βάρδο Χοσέ Μαρία Ιπαραγίρε στα μέσα του 19ου αιώνα.

## Παραπομπές

## Εξωτερικοί σύνδεσμοι
* Η μουσική του Εθνικού ύμνου, στο site της Βασκικής κυβέρνησης (Βασκικά, Ισπανικά, Αγγλικά, Γαλλικά και Γερμανικά)

Κατηγορία:Εθνικοί ύμνοι
Κατηγορία:Σύμβολα της Χώρας των Βάσκων
Κατηγορία:Βασκικός εθνικισμός
Ζάουμε Μπαρτουμέου

Ο **Ζάουμε Μπαρτουμέου Κασάν** (*Jaume Bartumeu Cassany*) είναι δικηγόρος και πολιτικός από την Ανδόρρα, πρωθυπουργός από το 2009 έως το 2011. Τον Ιούνιο του 2000 αποτέλεσε ιδρυτικό μέλος του Σοσιαλδημοκρατικού Κόμματος της Ανδόρρας (PSD), το οποίο αναδείχθηκε νικητής στις βουλευτικές εκλογές του 2009. Το κόμμα του ηττήθηκε στις εκλογές του 2011. Είναι παντρεμένος με δύο παιδιά.

## Πολιτική καριέρα
Γεννήθηκε στις 10 Νοεμβρίου του 1954. Από το 1990 έως το 1992 υπηρέτησε ως υπουργός Οικονομικών. Τα επόμενα χρόνια εκλεγόταν συνεχώς μέλος του Γενικού Συμβουλίου, τις περιόδους 1992-93, 1993-2001 και 2001-2009. Πριν τις εκλογές του 2005, κατά τις οποίες ήταν αρχηγός της Αντιπολίτευσης, διαφαινόταν ως μελλοντικός αρχηγός της κυβέρνησης του Μαρκ Φορνέ Μολνέ, εάν το PSD κέρδιζε τις εκλογές. Τελικά, οι εκλογές είχαν αποτέλεσμα να κερδίσει ο Αλμπέρτ Πιντάτ. Λίγα χρόνια αργότερα, στις 26 Απριλίου του 2009 το κόμμα του Μπαρτουμέου κατήγαγε εκλογική νίκη με 45%, αποτυγχάνοντας όμως για μία έδρα να καταλάβει την απόλυτη πλειοψηφία. Ο Μπαρτουμέου δήλωσε στις 27 Απριλίου ότι θα επιδιώξει να σχηματίσει κυβέρνηση συνασπισμού από κοινού με το Ανδορρανό Κόμμα για την Αλλαγή (ApC), το οποίο κατέλαβε 3 έδρες. Ήταν ο μοναδικός υποψήφιος για να πετύχει κοινοβουλευτική πλειοψηφία που απαιτείται για να γίνει αρχηγός κυβέρνησης..Έπειτα από την απόφαση του ApC να μη συμμετέχει στην ψηφοφορία, ο Μπαρτουμέου απέτυχε να εκλεγεί στην πρώτη ψηφοφορία, που διεξήχθη στο κοινοβούλιο στις 29 Μαΐου (έλαβε 14 ψήφους έναντι 11 για τον Ζοάν Γκαμπριέλ από τον Συνασπισμό των Μεταρρυθμιστών - απαιτούνταν 15 ψήφοι). Ως αποτέλεσμα, χρειάστηκε και δεύτερη ψηφοφορία, η οποία έγινε στις 3 Ιουνίου του 2009. Την ημέρα εκείνη ο Μπαρτουμέου επιβεβαιώθηκε στην πρωθυπουργία με απλή πλειοψηφία 14 εδρών. Ανέλαβε καθήκοντα στις 5 Ιουνίου του 2009.

## Εκλογική ήττα 2011
Οι Δημοκράτες για την Ανδόρρα πραγματοποίησαν σαρωτική νίκη στις εκλογές που διεξήχθησαν στις 3 Απριλίου 2011, εξασφαλίζοντας όλες τις ενορίες στις οποίες κατήλθαν ως υποψήφιοι και κερδίζοντας τις εθνικές εκλογές, με 20 έδρες επί συνόλου 26 στο Γενικό Συμβούλιο. Πρόκειται για την μεγαλύτερη εκλογική νίκη στην ιστορία της χώρας. Οι Σοσιαλδημοκράτες του Μπαρτουμέου έχασαν όλες τις ενοριακές τους έδρες και κέρδισαν μόλις 6 έδρες στις εθνικές εκλογές, ενώ η Λαουρεντιανή Ένωση κέρδισε μόνο την ενορία της Σαντ Ζουλιά ντε Λόρια. Το κόμμα Ανδόρρα για την Αλλαγή έχασε όλες του τις έδρες, ενώ απέτυχαν να κερδίσουν έδρες οι Πράσινοι. Ως αποτέλεσμα, ο Μπαρτουμέου αποχώρησε από την πρωθυπουργία και νέος πρωθυπουργός έγινε ο Αντόνι Μαρτί.

## Παραπομπές


## Εξωτερικοί σύνδεσμοι
*Ζάουμε Μπαρτουμέου επίσημος ιστότοπος.

Κατηγορία:Αρχηγοί κυβερνήσεως της Ανδόρρας
Ωστινίτης

Ο **ωστινίτης** ή (λιγότερο ορθά) **αουστινίτης** (αγγλ. austinite) είναι ορυκτό αρσενικικό άλας του ασβεστίου και του ψευδαργύρου. Το όνομα του αποδόθηκε προς τιμήν του Αμερικανού ορυκτολόγου και καθηγητή του Πανεπιστημίου του Στάνφορντ (Καλιφόρνια) Ώστιν Φλιντ Ρότζερς (Austin Flint Rogers, 1877–1957).

## Εμφάνιση, παραγενέσεις
Είναι σχετικά σπάνιο δευτερογενούς προελεύσεως ορυκτό, σχηματιζόμενο στις ζώνες οξείδωσης ορισμένων αρσενικούχων κοιτασμάτων. Συνδέεται με αδαμίτη, λειμωνίτη, αραγονίτη, σμιθσονίτη και χαλαζία.

Ανευρίσκεται στις πολιτείες Γιούτα, Καλιφόρνια, Αριζόνα, Κολοράντο των ΗΠΑ, στο Μεξικό, (περιοχή Μαπίμι, Durango), τη Βολιβία, τη νότια Αυστραλία και το Τσουμέμπ της Ναμίμπια.

Στην Ελλάδα ανευρίσκεται στα μεταλλεία Λαυρίου της περιοχής της Καμάριζας.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Ωστενίτης
Ωστενίτης
Κατηγορία:Άλατα
Ατακαμίτης

Ο **ατακαμίτης** (αγγλ. atacamite) είναι ορυκτό οξυχλωριούχο άλας του χαλκού. Οφείλει το όνομά του στην περιοχή (έρημο) Ατακάμα της Χιλής.

## Εμφάνιση, παραγενέσεις
Ο ατακαμίτης αποτελεί προϊόν οξείδωσης πρωτογενών χαλκούχων ορυκτών, ειδικά σε ξηρά κλίματα με υδατικά διαλύματα πλούσια σε χλωριούχα άλατα. Αποτελεί, επίσης, προϊόν εξαλλοίωσης χαλκούχων ορυκτών σε υποθαλάσσιες αποθέσεις, ενώ έχει ανευρεθεί και ως προϊόν δραστηριότητας φουμαρολών. Σχηματίζεται, επίσης, ως «σκωρία» σε πολύ παλαιά χάλκινα αντικείμενα. Είναι πολυμορφικό ορυκτό με τον μποταλλακίτη (botallackite, μονοκλινές), τον κλινοατακαμίτη (clinoatacamite, μονοκλινές) και τον παρατακαμίτη (paratacamite, Cu3(Cu,Zn)(OH)3Cl2, τριγωνικό). Σχετίζεται με χρυσόκολλα, βροσαντίτη, ψευδομαλαχίτη (Cu5(PO4)2(OH)4), μαλαχίτη, κυπρίτη, λιναρίτη και καληδονίτη.

Βρίσκεται σε πολλά σημεία του κόσμου, λόγω του τρόπου σχηματισμού του, αλλά συνήθως σε μικρές ποσότητες. Χρησιμοποιείται ως ελάσσον μετάλλευμα χαλκού και αποτελεί, λόγω της λάμψης και του όμορφου πράσινου χρώματός του, αντικείμενο για συλλέκτες. Δείγματα με καλοσχηματισμένους κρυστάλλους απαντούν, εκτός από τη Χιλή, στην Μπάχα Καλιφόρνια του Μεξικού, την Αυστραλία, την Ιταλία (Βεζούβιος και Αίτνα), τα Ουράλια όρη της Ρωσίας, το Καζακστάν, την Κορνουάλλη της Βρετανίας και την περιοχή Τσουμέμπ της Ναμίμπια. Επίσης στις Πολιτείες Αριζόνα (στο πορφυριτικής προέλευσης κοίτασμα της *Santa Cruz*, από τα μεγαλύτερα κοιτάσματα στον κόσμο) και Γιούτα των ΗΠΑ.

Στην Ελλάδα ανευρίσκεται, σε αρκετή ποσότητα και όμορφα δείγματα, στα Μεταλλεία Λαυρίου (περιοχές Καμάριζα, Σούνιο, Θορικό (από τα παλαιά μεταλλουργικά απόβλητα) και στα ορυχεία «Εσπεράντσα» και «Ιλάριον»).

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Ατακαμιτης
Tooruktug Dolgaï Tangdym

Ο **Tooruktug Dolgay Tangdym** (Τουβάν: Тооруктуг долгай таңдым, Το δάσος είναι γεμάτο κουκουνάρια, Ρώσικα: Пуща полна ек кедра) είναι ο εθνικός ύμνος της Δημοκρατίας της Τιβά.

## Ο ύμνος

Κατηγορία:Εθνικοί ύμνοι
Άννα Μάρια Γιόπεκ

Η **Άννα Μαρία Γιόπεκ** (πολωνικά: *Anna Maria Jopek*, 14 Δεκεμβρίου 1970, Βαρσοβία) είναι Πολωνή τραγουδίστρια. 

Το 1997 εκπροσώπησε τη χώρα της στο διαγωνισμό τραγουδιού της Eurovision με το τραγούδι *Ale jestem*, καταλαμβάνοντας την 11η θέση ανάμεσα σε 25 συμμετοχές.

## Καριέρα

## Δισκογραφία
### Άλμπουμς
* *Ale jestem* (1997)
* *Szeptem* (1998)
* *Jasnosłyszenie* (1999)
* *Dzisiaj z Betleyem* (1999)
* *Bosa* (2000)
* *Barefoot* (διεθνής έκδοση του "Bosa") (2002)
* *Nienasycenie* (2002)
* *Upojenie* (με τον Pat Metheny) (2002)
* *Farat* (live) (2003)
* *Secret* (2005)
* *Niebo* (2005)
* *ID* (2007)
* *BMW Jazz Club Volume 1: Jo & Co* (live) (2008)
* *Haiku* (2011)
* *Sobremesa* (2011)
* *Polanna* (2011)
* *Minione* (2017)
* *Czas kobiety* (2017)
* *Ulotne* (2018)

### Singles
* 1996 *Chwilozofia 32-bitowa*
* 1997 *Ale jestem*
* 1997 *Joszko Broda*
* 1997 *Wiem i Chcę*
* 1997 *Nie przychodzisz mi do głowy*
* 1998 *Cud niepamięci*
* 1998 *Przed rozstaniem*
* 1999 *Ja wysiadam*
* 1999 *Księżyc jest niemym posłańcem*
* 1999 *Na całej połaci śnieg*
* 1999 *Nadzieja nam się stanie*
* 2000 *Smutny Bóg 
* 2000 *Ślady po Tobie*
* 2000 *Szepty i łzy*
* 2000 *Jeżeli chcesz*
* 2001 *Henry Lee / Tam, gdzie rosną dzikie róże*
* 2001 *Upojenie* 
* 2002 *Na dłoni*
* 2002 *Ο co tyle milczenia*
* 2002 *I pozostanie tajemnicą*
* 2003 *Małe dzieci po to są*
* 2003 *Tam, gdzie nie sięga wzrok* 
* 2003 *Mania Mienia* 
* 2004 *Możliwe*
* 2005 *Gdy mówią mi*
* 2006 *A gdybyśmy nigdy się nie spotkali*
* 2007 *Teraz i tu*
* 2007 *Zrób, co możesz
* 2007 *Skłamałabym*
* 2008 *Cisza na skronie, na powieki słońce*

## Παραπομπές



Κατηγορία:Πολωνές τραγουδίστριες
Κατηγορία:Πολωνοί τραγουδιστές ποπ
Κατηγορία:Πολωνοί στιχουργοί
Κατηγορία:Πολωνοί τραγουδιστές της τζαζ
Κατηγορία:Πολωνοί πιανίστες
Κατηγορία:Συμμετέχοντες στο διαγωνισμό τραγουδιού Eurovision με την Πολωνία
Κατηγορία:Ιππότες του Τάγματος της Αναγέννησης της Πολωνίας
Σάλσα (χορός)

right|200px|thumb|Ζευγάρι χορευτών που χορεύει Salsa
Ο χορός **σάλσα** είναι ένας λάτιν χορός που δημιουργήθηκε από τους ισπανόφωνους της καραϊβικής και από τους ισπανόφωνους μετανάστες στις ΗΠΑ. Ο χορός Σάλσα αναμιγνύει στοιχεία από διάφορους αφρικάνικους και ευρωπαϊκούς χορούς. Βασικές επιρροές της Σάλσα είναι οι χοροί Σον, Ρούμπα, Γκουαράτσα, Μπόμπα.

Ο χορός Σάλσα χορεύεται κυρίως σε ζευγάρια, αν και υπάρχουν και σόλο φόρμες, και η Ρουέδα που χορεύεται σε κύκλο όπου τα ζευγάρια ανταλλάσσουν τους παρτενέρ τους.

## Τα στυλ του χορού Σάλσα

Στον χορό Σάλσα λόγω των επιρροών του από διαφορετικούς χορούς και τον κυρίαρχο αυτοσχεδιασμό, έχουν δημιουργηθεί διαφορετικά στυλ ανάλογα με τη γεωγραφική περιοχή που αναπτύχθηκε, π.χ. ρουέδα κουβανέζικο στυλ.

### Κούβα / Κασίνο (Κούβα και Μαϊάμι)
Χορεύεται στην Κούβα και στο Μαϊάμι, αλλά επίσης είναι διαδεδομένο στην Ευρώπη και την Κίνα.
Στο Κούβα στυλ βασίζεται και ο κυκλικός χορός της Ρουέδα

### Ρουέδα
Αυτός ο χορός αναπτύχθηκε στην Αβάνα τη δεκαετία του 1950. 
Οι χορευτές σχηματίζουν έναν κύκλο και ανταλλάσσουν τους παρτενέρ τους κυκλικά.

Υπάρχουν δύο βασικοί τύποι χορού Ρουέδας:
# Στυλ Κούβας
# Στυλ Μαϊάμι

### Σάλσα Φιλλιπίνα (Ρόντα Μανίλα)
Είναι ένας χορός επηρεασμένος από την Ρουέδα. Είναι ένας συνδυασμός από παραδοσιακούς χορούς των Φιλιππίνων και το Κασίνο.

### Νέας Υόρκης και Πουέρτο Ρίκο
thumb|right|200px|Τα βήματα του χορού Σάλσα 
Ο χορός αυτός αναπτύχθηκε στην ανατολική ακτή των ΗΠΑ, στο Πουέρτο Ρίκο και στην Δομινικανή Δημοκρατία.

Χορεύεται στο 2 (μέτρημα 4/4).

Εκτός από την ανατολική ακτή των ΗΠΑ το στυλ Νέας Υόρκης χρησιμοποιείται από τους επαγγελματίες χορευτές και τους δασκάλους χορού σε όλο τον κόσμο.

### Λος Άντζελες
Αυτό το στυλ χορεύεται στο 1 (μέτρημα 4/4). Το βασικό του χαρακτηριστικό είναι η μπρος πίσω κίνηση των χορευτών.

Οι πρωτεργάτες που διαμόρφωσαν αυτό το στυλ είναι μερικοί από τους πιο γνωστούς χορευτές παγκοσμίως όπως ο Άλπερτ Τόρρες, η Λάουρα Κανέγιας και ο Τζος Κασσίνι. Αργότερα διάφοροι χορευτές όπως ο Άλεξ ντα Σίλβα, ο Έντι Λούις, η Λιζ Λίρα, ο Τζόμπι Μαρτίνεζ και ο Φρανσίσκο Βάσκεζ μαζί με τους αδελφούς του Λούις και Τζόννυ διαμόρφωσαν το Στυλ Λος Άντζελες όπως είναι σήμερα.

### Κούμπια (Κεντρική και Νότια Αμερική)
Το βασικό στυλ που χορεύεται στο μεγαλύτερο τμήμα της Λατινικής Αμερικής, όπως στο Μεξικό την Κεντρική και την Νότια Αμερική. Είναι γνωστό και ως Στυλ Κολομβίας ή Στυλ Βενεζουέλας. Στην Κούμπια στον έξτρα χρόνο 4 (ο οποίος αποτελεί παύση σε άλλα στυλ) γίνεται ένα ελαφρύ πάτημα (*tap*). 

Η Κούμπια χορεύεται εκτός από την μουσική Σάλσα και με την μουσική Κούμπια που παίζεται συχνά στα λάτιν νυχτερινά κέντρα.

### Κάλι (Κολομβία)
Η Κολομβιανή πόλη Κάλι είναι γνωστή και ως "η πρωτεύουσα της Σάλσα". Εκεί έχει διαμορφωθεί ένα ξεχωριστό στυλ Σάλσας, το οποίο σπάνια συναντάται εκτός Κολομβίας.
Βασικό του χαρακτηριστικό είναι ότι το άνω μέρος του κορμού είναι σταθερό και χαλαρό, ενώ με τα πόδια εκτελούνται συνεχείς γρήγορες φιγούρες.

## Εξωτερικοί σύνδεσμοι

Κατηγορία:Λάτιν χοροί
Κατηγορία:Χορός στην Κούβα
Έσμα Ρετζέποβα

Η **Έσμα Ρετζέποβα** (, 8 Αυγούστου 1943 - 11 Δεκεμβρίου 2016) ήταν Βορειομακεδόνισσα ρομά τραγουδίστρια. Γεννήθηκε στα Σκόπια (τότε μέρος του Βασιλείου της Βουλγαρίας) στις 8 Αυγούστου 1943. Έχει δώσει πάνω από 8000 παραστάσεις σε 30 χώρες. Μαζί με τον σύζυγό της Stevo Teodosievski (επίσης μουσικός), έχει υιοθετήσει 47 παιδιά και έχει βραβευτεί για την ανθρωπιστική της δράση. Για τη φιλανθρωπία της στα ορφανά του πολέμου στη Γιουγκοσλαβία, έχει προταθεί 2 φορές για Νόμπελ Ειρήνης . Η καλλιτεχνική δραστηριότητα της Ρετζέποβα περιλαμβάνει 108 σινγκλς, 20 δίσκους και συμμετοχή σε 6 ταινίες. Απεβίωσε στις 11 Δεκεμβρίου του 2016.

## Βιογραφία
Γεννήθηκε στις 8 Αυγούστου του 1943 στο Šuto Orizari, ένα προάστιο των Σκοπίων της τότε Γιουγκοσλαβίας, όπου και μεγάλωσε. Ήταν το προτελευταίο παιδί της οικογένειας και είχε πέντε αδέρφια. Μεγάλωσε σε σχετικά πτωχικό περιβάλλον. Η μητέρα της ήταν από την Τουρκία, ο πατέρας της εβραϊκής καταγωγής από τη Σερβία, δούλευε ως αχθοφόρος, λούστρος, τραγουδιστής, κ.α.. Η Έσμα τελείωσε το δημοτικό. Σε ηλικία εννιά χρονών άρχισε μαθήματα μουσικής σε μια τοπική ορχήστρα και άρχισε να εξελίσσεται γρήγορα. Η μητέρα της την παρότρυνε να συνεχίσει, αφού είδε ότι είχε ταλέντο. Έτσι η Έσμα μαζί με έναν αδερφό της γίναν μέλος του σχολικού συγκροτήματος δημοτικής μουσικής.

Το 1957, σε ηλικία 14 χρονών πήρε μέρος σε διαγωνισμό τραγουδιού του Ράδιο Σκόπιε και έπιασε την πρώτη θέση μέσα από 57 άλλους διαγωνιζομένους. Το βραβείο ήταν 9000 γιουγκοσλάβικα δηνάρια. Έτσι ξεκίνησε τη μουσική καριέρα της. Σήμερα είναι η διεθνώς δημοφιλέστερη Ρομά τραγουδίστρια. Έχει ηχογραφήσει 20 άλμπουμ με 108 τραγούδια σε διάφορες γλώσσες των Βαλκανίων. Οι ακροατές της τής έδωσαν το τιμητικό προσώνυμο „Queen of the gypsies“ («Τσιγγάνα Βασίλισσα»).

## Πολιτική

Η Ρετζέποβα υπήρξε μέλος του κόμματος *Democratic Alternative (Δημοκρατικοί Εναλλακτικοί)*. Μετά τη διάλυση του κόμματος έγινε μέλος του συντηρητικού κόμματος *[[VMRO-DPMNE]]*. Στις τελευταίες εκλογές εκλέχτηκε ως μέλος του συμβουλίου της πόλης των Σκοπίων.

## Δισκογραφία (ενδεικτικά)
* *Salute to Israel (LP edition)*, Monitor Records
* *Songs of the Macedonian Gypsy*, re-released 1994, Monitor Records
* Gypsy Queens 1998 Network Medien D
* Gypsy Crpet 2006 Network Medien D
* Queen of the Gypsies 1997 World Connection Nl
* Chaje Shukarije 1999 World Connection Nl
* Mon histoire 2007 Accords Croises F
* Between the two lifes 2007 Mister Company MKD
* Thu me duj dzene 2008 Mister Company MKD

## Παραπομπές


## Εξωτερικοί σύνδεσμοι
* Επίσημος δικτυακός τόπος

* Redzepova Discography on Monitor Records στο Smithsonian Folkways

Κατηγορία:Βορειομακεδόνισσες τραγουδίστριες
Κατηγορία:Ρομά
Κατηγορία:Ανθρωπιστές
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στη Eurovision
Els Segadors

**"Els Segadors"** («Οι Θεριστές») ονομάζεται ο επίσημος ύμνος της Καταλονίας.

Η σημερινή του μορφή, γραμμένη από τον Εμίλι Γκουανιαβέντς το 1899 πάνω σε μουσική του Φρανσέσκ Αλιό, βασίζεται σε παραλλαγές ενός παραδοσιακού καταλανικού τραγουδιού του 17ου αιώνα σχετικές με το επεισόδιο της Αιματηρής Γιορτής της Αγίας Δωρεάς (στα καταλανικά: *Corpus Christi de sang*) που θεωρείται η τυπική έναρξη του Πολέμου των Θεριστών (1640-1659). Σύμφωνα με μελέτες ο αρχικός ύμνος βασίστηκε σε ένα τραγούδι πολιτικής προπαγάνδας που γράφτηκε με αφορμή το ξέσπασμα του πολέμου και με σκοπό τον ξεσηκωμό των αγροτών, υιοθετώντας τη μελωδία ενός ερωτικού τραγουδιού της εποχής με τίτλο «Οι τρεις θεριστές και η δέσποινα» (*Els tres segadors i la dama).** *Μια άλλη θεωρία αναφέρει πως βασίστηκε σε ένα εβραϊκό θρησκευτικό ύμνο με τίτλο *Ein K'Eloheinu *(«Δεν υπάρχει κανείς όπως ο Θεός»).

Η καταλανική κυβέρνηση καθιέρωσε το *Els Segadors* ως επίσημο ύμνο της Καταλονίας το 1993.

## Στίχοι

## Παραπομπές και υποσημειώσεις

## Εξωτερικοί σύνδεσμοι και αναφορές

* Generalitat de Catalunya: Εθνικός ύμνος (επίσημη σελίδα στα αγγλικά με στίχους, παρτιτούρα και ηχητικά αρχεία σε μορφή .mp3 και .ogg).
* Ιστορία του ύμνου
* ηχογράφηση σε μορφή mp3 
* Σύνδεσμος σε αρχείο midi 

Κατηγορία:Εθνικοί ύμνοι
Κατηγορία:Εθνικοί ύμνοι σε Λα ελάσσονα
Κατηγορία:Καταλωνία
Αρτούρ Μικαελιάν

Ο **Αρτούρ Μικαελιάν** (*Արթուր Միքայելյան*, γενν. 8 Μαρτίου 1970) είναι Ελληνοαρμένιος πρώην αθλητής πυγμαχίας.

Γεννήθηκε στην Αρμενία στις 8 Μαρτίου 1970. Αγωνίστηκε με την ΑΕΚ και είναι ένας από τους σημαντικότερους πυγμάχους που ανέδειξε. Ο Μικαελιάν κατέκτησε το Πανελλήνιο πρωτάθλημα το 1997 και το 1998 στα 54 κιλά. Το 2001, στο Παγκόσμιο Πρωτάθλημα Πυγμαχίας στο Μπέλφαστ της Ιρλανδίας, κατέκτησε την 4η θέση στα 54 κιλά, ενώ το 2002 στο διεθνές Τουρνουά Ακρόπολις με συμμετοχή 22 κρατών, κατέκτησε το χρυσό μετάλλιο.  Με την Εθνική Ελλάδος αγωνίστηκε στους Ολυμπιακούς Αγώνες του Σίδνεϊ.

Σήμερα είναι προπονητής της Εθνικής ομάδας

## Παραπομπές


## Εξωτερικοί σύνδεσμοι
*archive.sport.gr

Κατηγορία:Έλληνες ομογενείς αθλητές
Κατηγορία:Έλληνες πυγμάχοι
Κατηγορία:Πυγμάχοι Αθλητικής Ένωσης Κωνσταντινουπόλεως
Τέα φον Χάρμπου

[thumb|right|350px|Ο Φριτς Λανγκ και η Τέα φον Χάρμπου στο σαλόνι του σπιτιού τους στο Βερολίνο. 1923 ή 1924. Φωτογραφία του [Waldemar Titzenthaler.]]
Η **Τέα Γκαμπριέλε φον Χάρμπου** (γερμανικά: *Thea Gabriele von Harbou*, 27 Δεκεμβρίου 1888 - 1 Ιουλίου 1954) ήταν Γερμανίδα ηθοποιός του θεάτρου, σεναριογράφος και συγγραφέας. 

Γεννήθηκε στο Τάουπερλιτς. Σεναριογράφησε αρκετά έργα του βωβού κινηματογράφου και ανέλαβε την σκηνοθεσία σε δύο έργα. Όπως και η Λένι Ρίφενσταλ είναι μια από τις σημαντικότερες γυναικείες μορφές του γερμανικού κινηματογράφου της εποχής του μεσοπολέμου. Πέθανε στο Βερολίνο.

## Παραπομπές


## Εξωτερικοί σύνδεσμοι

* Weblog Thea von Harbou
* Biografie auf film-zeit.de
* Thea von Harbou
* Thea von Harbou auf filmportal.de

Κατηγορία:Γερμανοί συγγραφείς
Κατηγορία:Γερμανοί σεναριογράφοι
Κατηγορία:Γερμανίδες ηθοποιοί θεάτρου
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί βωβών ταινιών
Κατηγορία:Γερμανοί σκηνοθέτες κινηματογράφου
Σοφία Κοκοσαλάκη

Η **Σοφία Κοκοσαλάκη** (1972, Αθήνα - 14 Οκτωβρίου 2019) ήταν Ελληνίδα σχεδιάστρια ρούχων υψηλής ραπτικής με έδρα το Λονδίνο. 

## Βιογραφικό
Γεννήθηκε και μεγάλωσε στην Αθήνα. Αρχικά, σπούδασε φιλολογία στο Πανεπιστήμιο Αθηνών και αργότερα έγινε δεκτή στο Κεντρικό Κολλέγιο Τεχνών και Διακόσμησης Αγίου Μαρτίνου (*Central Saint Martins College of Art and Design*) του Λονδίνου από όπου αποφοίτησε το 1998*.* Ενδιάμεσα είχε συνεργαστεί με το ελληνικό περιοδικό *[[Γυναίκα (περιοδικό)|Γυναίκα]]* σε θέματα μόδας ενώ ήδη δημιουργίες της πωλούνταν καταστήματα μόδας της Ελλάδας. Το 1999 παρουσίασε την πρώτη της συλλογή για άντρες και γυναίκες. Το 2002 έλαβε το βραβείο του περιοδικού *[[ELLE (περιοδικό)|ELLE]]*, και την ίδια χρονιά της ανατέθηκε ο σχεδιασμός των κοστουμιών για τους Ολυμπιακούς Αγώνες του 2004. Το 2004 κέρδισε το βραβείο *New Generation Designer*.

Τα ρούχα της Κοκοσαλάκη χαρακτηρίζονται από το διεθνή κυρίως τύπο ως βαθιά επηρεασμένα από τον αρχαίο ελληνικό πολιτισμό σε συνδυασμό με σύγχρονη στοιχεία αλλά ταυτόχρονα διατηρούν ένα διαχρονικό στιλ αντίθετα με τις εφήμερες προσταγές της μόδας. Τα υλικά που χρησιμοποιεί είναι υψηλής ποιότητας υφάσματα και δέρματα, τα οποία συνήθως ράβονται χειρωνακτικά.

Απεβίωσε από καρκίνο στις 14 Οκτωβρίου 2019.

## Παραπομπές


## Εξωτερικοί σύνδεσμοι
* Επίσημη ιστοσελίδα της Σοφίας Κοκοσαλάκη
* Άρθρο στην εφημερίδα ''Καθημερινή''
* Άρθρο στην εφημερίδα ''Βήμα''
* Άρθρο στην εφημερίδα ''Ημερησία''
* Άρθρο στην εφημερίδα ''Ελευθεροτυπία''

Κατηγορία:Έλληνες σχεδιαστές μόδας
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Περμανάντ

Η **περμανάντ** είναι η χημική ή / και θερμική επεξεργασία των μαλλιών έτσι ώστε να εμφανίζονται ως κύματα, μπούκλες ή απλά να ισιώνουν. Η χρήση της λέξης «permanent» (μόνιμη) είναι δικαιολογημένη από τη στιγμή που όταν γίνεται η περμανάντ το μαλλί παραμένει έτσι. Πάντως, τα νέα μαλλιά που μεγαλώνουν δεν έχουν υποστεί την επεξεργασία αυτή και η κοπή των μαλλιών από το τέλος καταργεί τις μπούκλες, δίνοντας έτσι την εντύπωση ότι η μπούκλα εξαφανίζεται σταδιακά.

## Ιστορικά

Ιστορικά, οι καυκάσιες γυναίκες επιθυμούσαν να έχουν κυματιστά ή σγουρά μαλλιά γιατί φαίνοναν πιο ελκυστικές από ότι με ίσια μαλλιά. Οι προσπάθειες για κατσάρωμα με βρέξιμο και τύλιγμα ή δεσίματος με χαρτί παρήγαγαν μόνο επιφανειακά αποτελέσματα. 

Ο πρώτος άνθρωπος που δημιούργησε μια πρακτική θερμική μέθοδο ήταν ο **Marcel Grateau** το 1872. Επινόησε ένα ζευγάρι ειδικών λαβίδων. Μία από τις λαβίδες είχε κυκλική διατομή και η άλλη κοίλη, ούτως ώστε να τοποθετούνται η μία μέσα στην άλλη, όταν οι λαβές έκλειναν. Οι λαβίδες γενικά θερμαίνονταν πάνω από φλόγα αερίου ή οινοπνεύματος και η κατάλληλη θερμοκρασία θεωρούνταν αυτή στην οποία χαρτί εφημερίδας άλλαζε χρώμα ελαφρώς προς το σκούρο. Ο κυματισμός ήταν ασφαλής εάν λαμβάνονταν μέριμνα ώστε να διατηρηθεί μακριά η τσιμπίδα από το τριχωτό της κεφαλής. Η διαδικασία ήταν να χτενίζονται οι τούφες της τρίχας προς το χειριστή της λαβίδας κουνώντας αργά την χτένα με το ένα χέρι έτσι ώστε τα μαλλιά να είναι κάπως τεντωμένα, ενώ με το άλλο χέρι γινόταν η εφαρμογή των λαβίδων στα μαλλιά διαδοχικά προς τις τούφες. Κάθε φορά που οι λαβίδες εφαρμόζονταν, μετακινούνταν λίγο προς την κατεύθυνση της τούφας, και έτσι δημιουργούνταν ένα συνεχές ή δύο διαστάσεων κύμα. Η κίνηση του καρπού με επιδεξιότητα μπορούσε να παράγει μικρές διαφοροποιήσεις στο σχηματισμό του κύματος. Έτσι, ο τρόπος του Marcel δημιουργεί ένα δισδιάστατο κύμα, μόνο μέσα από τη θέρμανση των μαλλιών και όχι με χημικά μέσα. Λόγω της υψηλής θερμοκρασίας που χρησιμοποιείται, η διαδικασία υποβαθμίζει την ποιότητα των μαλλιών. Ωστόσο, παρά τα μειονεκτήματά του, οι κυματισμοί Marcel υπάρχουν μέχρι και σήμερα, όπου χρειάζεται εξοικονόμηση χρόνου και κόστους.

Μέχρι την έναρξη του εικοστού αιώνα, τα μαλλιά των γυναικών δεν κόβονταν, αλλά η ανάγκη για αυτοπροσδιορισμό αυξήθηκε μεταξύ των γυναικών και είχε ως αποτέλεσμα να κοντύνουν τα μαλλιά τόσο ώστε να μην ξεπερνούν το κάτω άκρο του λαιμού. Αυτό δεν ήταν μόνο μια πολιτική χειρονομία, αλλά μια πρακτική, καθώς οι γυναίκες άρχισαν να αναλαμβάνουν την εργασία των ανδρών, λόγω της μεγάλης έλλειψης εργατικού δυναμικού κατά τη διάρκεια του Α' Παγκοσμίου Πολέμου. Ταυτόχρονα, η ηλεκτρική ενέργεια, η οποία σε πρώτη φάση υπήρχε κυρίως για το φωτισμό και τη βιομηχανική χρήση, άρχισε να χρησιμοποιείται για τη θέρμανση και την εφαρμογή της σε ηλεκτρικούς κινητήρες των μικρών επιχειρήσεων και σε οικιακό επίπεδο. Καθώς τα κοντά μαλλιά βελτιώνονταν σε εμφάνιση με την περμανάντ πολύ περισσότερο από ότι τα μακριά μαλλιά, ήταν μόνο θέμα χρόνου να κάνει την εμφάνισή της μια βελτιωμένη μορφή περμανάντ.

## Εξωτερικοί σύνδεσμοι
* 
* 

Κατηγορία:Κομμώσεις
Λουντοβίκ Κλεμάν

Ο **Λουντοβίκ Κλεμάν** είναι πρώην Γάλλος ποδοσφαιριστής, γεννημένος στον υπερπόντιο νομό της Μαρτινίκα στις 5 Δεκεμβρίου 1976. Αγωνίστηκε στην Σούπερ Λίγκα με τα χρώματα του Πανθρακικού από το Αυγουστο του 2008 έως και τον Ιανουάριο του 2010.

## Η Καριέρα του

Ο Κλεμάν αγωνίζόταν έως αριστερός αμυντικός και ήταν σπεσιαλίστας στις εκτελέσεις φάουλ. Έχει αγωνιστεί με τη Σατορού, την Τουλούζ και την Μονπελιέ στην κορυφαία αλλά και στην δεύτερη τη τάξει κατηγορία της Γαλλίας.To 2008 ήρθε στον Πανθρακικό, με την ομάδα της Κομοτηνής πέτυχε με φάουλ το γκόλ της πρώτης νίκης της ομάδας στην Σούπερ Λίγκα εναντίον του Πανιώνιου και πανηγύρισε μαζί της την παραμονή της ομάδας στην μεγάλη κατηγορία. Αποχώρησε από την ομάδα τον Ιανουάριο του 2010 και τερμάτισε την καριέρα του στο ποδόσφαιρό.

## Διεθνή καριέρα

Ο Κλεμάν αγωνίστηκε με την Εθνική ομάδα της Μαρτινίκα 8 φορές και πέτυχε 1 γκολ

## Εξωτερικοί σύνδεσμοι - Πηγές
* Στατιστικά του Κλεμάν στην Ελλάδα
* Το προφίλ του Κλεμάν στο transfermarkt
* Το προφίλ του Κλεμάν στο national-football-teams.com

Κατηγορία:Γάλλοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Μαρτινίκας
Κατηγορία:Μαρτινικανοί ποδοσφαιριστές
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Μονπελιέ ΕΣΚ
Κατηγορία:Μέσοι ποδοσφαιριστές
Κατηγορία:Ξένοι ποδοσφαιριστές στην Ελλάδα
Τιγκράν Ουζλιάν

Ο **Τιγκράν Ουζλιάν** είναι Ελληνογεωργιανός αρμένικης καταγωγής, πρώην πυγμάχος, γεννημένος στην Αμπχαζία της Γεωργίας στις 11 Φεβρουαρίου 1968. 

Αγωνίστηκε με τα χρώματα της ΑΕΚ και αναδείχτηκε πρωταθλητής Ελλάδος το 1994 και το 2001. 

Με την Εθνική Ελλάδος κατέκτησε το χάλκινο μετάλλιο στο ευρωπαϊκό πρωτάθλημα του 1998, το χάλκινο μετάλλιο στους Μεσογειακούς Αγώνες του 1997, και την πέμπτη θέση στο παγκόσμιο πρωτάθλημα του 1995. Συμμετείχε σε δύο Ολυμπιάδες το 1996 και το 2000. Στους Ολυμπιακούς Αγώνες του 2000 κατέκτησε την πέμπτη θέση.

Το 2001 ταξίδεψε στις ΗΠΑ για να αγωνιστεί επαγγελματικά μαζί με τους πυγμάχους της ΑΕΚ, Μιχάλη Αρναούτη και Νίκο Ανδρεάδη.

Η επιτυχία του στην Ολυμπιάδα του Σίδνεϊ του εξασφάλισε την πρόσληψή του στην πυροσβεστική με το βαθμό του αρχιπυροσβέστη. Τον Ιούλιο του 2010 προφυλακίστηκε ως ύποπτος για συμμετοχή σε εγκληματική οργάνωση που διέπραττε ληστείες και κλοπές και μετά από 18 μήνες αφέθηκε ελεύθερος με περιοριστικούς όρους. Είναι έγγαμος και έχει μια κόρη.

## Παραπομπές


## Εξωτερικοί σύνδεσμοι
*olympionikes.gr

Κατηγορία:Έλληνες πυγμάχοι
Κατηγορία:Έλληνες της Αρμενίας
Κατηγορία:Έλληνες ομογενείς αθλητές
Κατηγορία:Πυγμάχοι Αθλητικής Ένωσης Κωνσταντινουπόλεως
Κατηγορία:Αθλητές στους Θερινούς Ολυμπιακούς Αγώνες 1996
Κατηγορία:Αθλητές στους Μεσογειακούς Αγώνες 1997
Κατηγορία:Έλληνες Μεσογειονίκες
Κατηγορία:Αθλητές στους Θερινούς Ολυμπιακούς Αγώνες 2000
Βροσαντίτης

Ο **βροσαντίτης** (αγγλ. *brochantite*) είναι ορυκτό ένυδρο άλας του χαλκού.  Το όνομά του αποδόθηκε προς τιμήν του Γάλλου καθηγητή Ορυκτολογίας Αντρέ Μπροσάν (Andre Jean Francois Marie Brochant de Villiers, 1772–1840).

Είναι ορυκτό που απαντάται πολύ συχνά στις ζώνες οξείδωσης χαλκούχων ορυκτών, αν και σπανίως αποτελεί εκμεταλλεύσιμες αποθέσεις. Σχηματίζεται κυρίως σε συνθήκες ξηρασίας σε περιβάλλοντα χαμηλής οξύτητας.

Συνδέεται με μαλαχίτη, αζουρίτη, κυπρίτη, κερουσίτη, ατακαμίτη, χρυσόκολλα, γύψο,  κυανοτριχίτη, τον πολύ συγγενικό αντλερίτη (Cu3SO4(OH)4) (με τον οποίο και συγχέεται συχνά) και ορυκτά οξείδια του σιδήρου. Λόγω σχήματος κρυστάλλων και χρώματος συγχέεται συχνά με διοπτάσιο.

Απαντά σε πολλές περιοχές του κόσμου. Σημαντικές αποθέσεις του συναντώνται στην περιοχή του Γιεκατερίνμπουργκ στα Ουράλια όρη της Ρωσίας, στη Ρουμανία, τη Σαρδηνία, τη Γερμανία (Μέλας Δρυμός), την Κορνουάλλη, τη Χιλή (περιοχή Ατακάμα), στο Tsumeb της Ναμίμπια, την Αυστραλία, την Αριζόνα, τη Γιούτα, το Νέο Μεξικό, τη Νεβάδα και την Καλιφόρνια των ΗΠΑ.

Στην Ελλάδα ανευρίσκεται στη νήσο Σέριφο, στα μεταλλεία Στρατωνίου Χαλκιδικής (ορυχείο «Ολυμπιάδας») και σε πολλά ορυχεία της περιοχής του Λαυρίου (Καμάριζα, Αγριλέζα, Σούνιο, Σιλέζα, Μεγάλα Πεύκα, Πλάκα).

## Πηγές
*Handbook of Mineralogy
*Mindat.org
*Galleries.com
*Webmineral.com
*Minerals.net

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Βροσαντιτης
Κατηγορία:Ορυκτά του θείου
Μ.Α.Σ. Καστοριά

Ο **Μορφωτικός Αθλητικός Σύλλογος Καστοριά** (γνωστή και ως **ΜΑΣΚ Cosmopel**) είναι ελληνικό σωματείο αφιερωμένο στον αθλητισμό. Έδρα των δραστηριοτήτων του είναι η πόλη της Καστοριάς, στον ομώνυμο νομό. Επίσημα χρώματα του συλλόγου είναι το λευκό και το πράσινο.

## Τμήματα
### Γυναικεία καλαθοσφαίριση
right
Το τμήμα γυναικείας καλαθοσφαίρισης του συλλόγου αγωνίζεται την τελευταία δεκαετία σε εθνικό επίπεδο, σημειώνοντας υψηλές επιδόσεις.

Οι αρχές της δεκαετίας του 2000 βρίσκουν την ομάδα της Καστοριάς στη Β' Εθνική Κατηγορία. Συμμετέχοντας στο βόρειο όμιλο σημειώνει σταθερή ανοδική πορεία στις τελικές κατατάξεις κάθε περιόδου, χάνοντας την άνοδο για μία μόλις θέση το 2001-02. Πετυχαίνει την πολυπόθητη άνοδο την επόμενη χρονιά, 2002-03, ολοκληρώνοντας τη χρονιά στη δεύτερη θέση. Ωστόσο στην Α2 Εθνική Κατηγορία την ακολουθούν περισσότερες ομάδες, εφόσον εκείνη τη χρονιά καταργήθηκε η Β' Εθνική, ενώ η Α2 άρχισε να περιλαμβάνει δύο ομίλους.

Ωστόσο, η καλή ποιότητα της ομάδας την οδηγεί, αν και νεοφώτιστη, στην κατάκτηση του πρωταθλήματος της Α2 Κατηγορίας (Βόρειος Όμιλος) το 2003-04. Από την επόμενη περίοδο αγωνίζεται για πέντε συναπτά έτη στην Α1 Εθνική Κατηγορία. Η ολοκλήρωση των τριών πρώτων από αυτές τις πέντε σαιζόν βρίσκουν την ομάδα σταθερά στην πρώτη τετράδα. Επιπλέον, την άνοιξη του 2007, η Καστοριά φτάνει στον τελικό του Κυπέλλου Ελλάδας. Κατά τις αγωνιστικές περιόδους 2005-06 και 2006-07, η ομάδα της Καστοριάς έλαβε επίσης μέρος στο EuroCup Γυναικών.

Η λήξη, όμως, της περιόδου 2007-08 βρίσκει την Καστοριά στην 7η θέση και με σοβαρά οικονομικά προβλήματα. Η δυσμενής αυτή κατάσταση συνεχίστηκε και κατά τη νέα περίοδο, 2008-09, με αποτέλεσμα η ομάδα να δηλώνει αδυναμία συμμετοχής αρχικά στο Κύπελλο  και κατόπιν στο Πρωτάθλημα, από το οποίο αποσύρεται έχοντας λάβει μέρος μόλις σε δύο αγωνιστικές με ομάδα νεότερων ηλικιακά κοριτσιών. Όλοι οι υπόλοιποι αγώνες της κατοχυρώθηκαν στις αντίπαλες ομάδες με σκορ 20-0. Από τη νέα περίοδο ο σύλλογος θα αγωνίζεται όχι στο πρωτάθλημα της Α2 κατηγορίας, αλλά στο τοπικό πρωτάθλημα.

Προπονητής της ομάδας είναι ο Γιώργος Ντερόπουλος. Το ρόστερ της ομάδας κατά την αγωνιστική περίοδο συγγραφής του παρόντος λήμματος (2009) απάρτιζαν οι:

### Διακεκριμένες καλαθοσφαιρίστριες
* Αφεντούλα Μαγαλιού

## Παραπομπές


## Εξωτερικοί σύνδεσμοι
*Μ.Α.Σ. Καστοριά, ιστοσελίδα στο Eurobasket.com
*Μ.Α.Σ. Καστοριά, ιστοσελίδα της FIBA για το 2007

Κατηγορία:Μ.Α.Σ. Καστοριά
Κατηγορία:Αθλητικοί σύλλογοι Καστοριάς
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις ομάδων καλαθοσφαίρισης σε άγνωστο έτος
Διοπτάσιος

Ο **Διοπτάσιος** (αγγλ. dioptase) είναι ένυδρο πυριτικό ορυκτό του χαλκού. Το όνομά του προέρχεται από τις ελληνικές λέξεις «διά» και «όπτομαι», καθώς είναι ευδιάκριτες, μέσω των διαφανών κρυστάλλων του, οι διευθύνσεις σχισμού.

Αποτελεί όχι ιδιαίτερα διαδεδομένο ορυκτό των ζωνών οξειδώσεως ορισμένων χαλκούχων αποθέσεων. Λόγω του ζωηρού πράσινου χρώματός του και της λάμψης του, που προσομοιάζει του σμαραγδιού, χρησιμοποιείται ως πολύτιμος λίθος, τη χρήση του όμως αυτή περιορίζουν τόσο η χαμηλή του σκληρότητα όσο και ο τέλειος σχισμός του. Χρησιμοποιείται, όπου υπάρχουν σημαντικές ποσότητές του, ως έλλασον μετάλλευμα του χαλκού.

Σχετίζεται με χρυσόκολλα, μαλαχίτη, μιμητίτη, βουλφενίτη, κερουσίτη, απατίτη και χαλαζία.

Απαντάται σε αρκετές περιοχές του πλανήτη, σε μικρές, ωστόσο, ποσότητες, και κυρίως σε μορφή ρομβοεδρικών κρυστάλλων. Πολύ καλοσχηματισμένοι κρύσταλλοι αυτού ανευρίσκονται ιδιαίτερα στις περιοχές Τσουμέμπ, Guchab και Omaue της Ναμίμπια, στη Ζιμπάμπουε, την Ανγκόλα, το Ζαΐρ και τη Δημοκρατία του Κονγκό. Επίσης στην περιοχή της Καραγκάντα του Καζακστάν, τη Ρουμανία, τη Βολιβία, την περιοχή Copiapo της Χιλής την Κόρδοβα της Αργεντινής και την Καλιφόρνια των ΗΠΑ.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Κατηγορία:Πολύτιμοι λίθοι
Διοπτασιος
Κατηγορία:Ορυκτά του χαλκού
Κατηγορία:Ένυδρα ορυκτά
Μαρκ Φορνέ Μολνέ

Ο **Μαρκ Φορνέ Μολνέ** (Marc Forné i Molné) είναι δικηγόρος και πολιτικός από την Ανδόρρα. Διετέλεσε αρχηγός κυβερνήσεως της Ανδόρρας από το 1994 ως το 2005. Επιχείρησε να ακολουθήσει φιλελεύθερη πολιτική, που να χαρακτηρίζεται από χαμηλές φορολογήσεις. Υπήρξε πρόεδρος του Φιλελεύθερου Κόμματος της Ανδόρρας (*Partit Liberal d'Andorra*). 

## Καριέρα
Γεννήθηκε στην Ανδόρρα λα Βέλια στις 30 Δεκεμβρίου του 1946. Έγινε πρωθυπουργός στις 7 Δεκεμβρίου του 1994 και διαδέχθηκε τον Όσκαρ Ρίβας Ρετς στο αξίωμα αυτό. Υπηρέτησε δύο συνεχείς πρωθυπουργικές θητείες. Οι Φιλελεύθεροι του Μολνέ αναδείχθηκαν νικητές στις εκλογές που διεξήχθησαν στις 16 Φεβρουαρίου του 1997, κερδίζοντας 16 επί συνόλου 28 εδρών στο Γενικό Συμβούλιο. Η εκλογική νίκη για τον Μολνέ επαναλήφθηκε στις εκλογές στις 4 Μαρτίου του 2001, κατά τις οποίες το Φιλελεύθερο Κόμμα κέρδισε 15 επί συνόλου 28 εδρών. Το 2005 ο Μολνέ προκήρυξε εκλογές, στις οποίες αποφάσισε να μην λάβει μέρος. Το κόμμα του κέρδισε ξανά στις εκλογές εκείνες, στις 24 Απριλίου του 2005, με 14 επί συνόλου 28 εδρών.. Τον διαδέχθηκε ο Αλμπέρτ Πιντάτ στις 30 Μαρτίου του 2005.

## Παραπομπές


## Εξωτερικοί σύνδεσμοι
* 

Κατηγορία:Αρχηγοί κυβερνήσεως της Ανδόρρας
Αρχηγός κυβερνήσεως της Ανδόρρας

Ο **Αρχηγός Κυβερνήσεως** (στα καταλανικά: Cap de Govern) είναι ο ανώτατος εκτελεστικός αξιωματούχος της κυβέρνησης του Πριγκιπάτου της Ανδόρρας. Αυτοί που τον διορίζουν είναι ο Πρόεδρος της Γαλλίας και ο επίσκοπος της Ουρζέλ, δηλαδή οι δύο συμπρίγκιπες της Ανδόρας. Η θέση θεσμοθετήθηκε το 1982 μετά τις συνταγματικές τροποποιήσεις που έγιναν , με το χωρισμό της εκτελεστικής από τη νομοθετική εξουσία. Ο πρώτος αρχηγός κυβερνήσεως ήταν ο Όσκαρ Ρίβας Ρετς , ο οποίος υπηρέτησε στο αξίωμα αυτό το 1982-84 και ξανά το 1990-94.

Ο σημερινός *Cap de Govern* είναι ο Ζαβιέρ Εσπότ Ζαμόρα.

## Κατάλογος αρχηγών κυβέρνησης της Ανδόρρας
*Κύριο λήμμα: [[Κατάλογος αρχηγών κυβέρνησης της Ανδόρρας]]*

## Εξωτερικοί σύνδεσμοι
* Πλήρης κατάλογος ηγετών της Ανδόρρας- Rulers.org.

## Παραπομπές


Κατηγορία:Πολιτική της Ανδόρρας